23. redna seja	                                                     9. točka

OBČINA RENČE-VOGRSKO			                                                                 PREDLOG
OBČINSKI SVET		                  
						                                
               
NASLOV:

SKLEP O SOFINANCIRANJU NADSTANDARDNIH STROŠKOV V OSNOVNI ŠOLI LUCIJANA BRATKOVIČA BRATUŠA RENČE


PRAVNA PODLAGA:  

· 5. člen Pravilnika o normativih in standardih za izvajanje programa osnovne šole (Uradni list RS, št. 50/24, 55/24 – popr. in 30/25), 
· 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15, 14/18 in 56/25).

PREDLAGATELJ:  

v. d. Tjaša Petrovčič

PRIPRAVLJALEC: 

v. d. Tjaša Petrovčič

OBRAZLOŽITEV:  
Osnovna šola Lucijana Bratkoviča Bratuša Renče je Občini Renče-Vogrsko dne 21. 5. 2026 posredovala prošnjo za kritje nadstandardnih stroškov v šolskem letu 2026/2027. V šolskem letu 2026/2027 bodo na matični šoli v Renčah oblikovani dva oddelka 1. razreda, na Podružnični osnovni šoli Bukovica pa kombiniran oddelek 1. in 2. razreda. 
Skladno s 5. členom Pravilnika o normativih in standardih za izvajanje programa osnovne šole Ministrstvo za vzgojo in izobraževanje za navedene oddelke zagotavlja drugega učitelja v prvem razredu v obsegu 10 ur tedensko oziroma v deležu zaposlitve 0,45. Šola predlaga, da Občina Renče-Vogrsko kot nadstandard zagotovi dodatno financiranje drugega učitelja v prvem razredu v deležu:
· 0,45 za oddelek 1. A razreda v Renčah, 
· 0,45 za oddelek 1. B razreda v Renčah, 
· 0,45 za kombiniran oddelek 1. E in 2. E razreda na POŠ Bukovica. 
Šola obenem predlaga tudi financiranje varstva vozačev za učence, ki po pouku čakajo na organiziran prevoz. Predlagana je uskladitev vrednosti ure varstva vozačev z vrednostjo ure za interesne dejavnosti, ki jo določa Ministrstvo za vzgojo in izobraževanje in znaša 18,63 EUR bruto na uro. Šola prosi za soglasje k financiranju 2,5 ure varstva vozačev dnevno po navedeni urni postavki. 

RAZLOGI ZA SPREJETJE SKLEPA:

Predlagani sklep omogoča zagotavljanje višjega standarda izvajanja vzgojno-izobraževalnega procesa v prvem razredu osnovne šole ter zagotavlja ustrezno organizacijo dela z učenci v začetnem obdobju šolanja. Dodatna prisotnost drugega učitelja v prvem razredu prispeva k kakovostnejšemu izvajanju pouka, lažjemu vključevanju učencev v šolsko okolje ter zagotavljanju individualiziranega pristopa pri delu z učenci.

Prav tako je financiranje varstva vozačev potrebno zaradi zagotavljanja varnosti učencev, ki po zaključku pouka čakajo na organiziran prevoz domov.

OCENA STANJA:

V šolskem letu 2026/2027 bodo v Osnovni šoli Lucijana Bratkoviča Bratuša Renče organizirani trije oddelki, za katere šola predlaga občinsko financiranje nadstandarda drugega učitelja v prvem razredu, in sicer dva oddelka na matični šoli v Renčah ter en kombinirani oddelek na POŠ Bukovica. Skupni delež predlaganega nadstandarda znaša 1,35 delovnega mesta učitelja (3 × 0,45).

Poleg tega šola zagotavlja varstvo vozačev za učence, ki po pouku čakajo na prevoz, zato predlaga financiranje 2,5 ure varstva dnevno po postavki 18,63 EUR bruto na uro.

CILJI IN NAČELA:

Cilj predlaganega sklepa je zagotavljanje kakovostnih pogojev za izvajanje osnovnošolskega izobraževanja, dodatne strokovne podpore učencem prvega razreda ter zagotavljanje varnega varstva učencev vozačev do odhoda organiziranega prevoza. S tem se zagotavljajo enake možnosti za vse učence.

FINANČNE IN DRUGE POSLEDICE:

V primeru, da bi občina odobrila financiranje nadstandardnih zaposlitev v obsegu, kot predlaga zavod (dve dodatni strokovni delavki), bi občina na podlagi ocene glede na realizacijo dosedanjih plačil imela okoli 1700 € na mesečni ravni. 






Pripravila:
Ksenja Sulič 
Višja svetovalka za družbene dejavnosti






















Predlog sklepa:

Na podlagi 5. člena Pravilnika o normativih in standardih za izvajanje programa osnovne šole (Uradni list RS, št. 50/24, 55/24 – popr. in 30/25) ter 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15, 14/18 in 56/25) je Občinski svet Občine Renče-Vogrsko na _____ redni seji dne ________ sprejel naslednji
S K L E P
 
1.
Občina Renče-Vogrsko soglaša s sofinanciranjem nadstandardnega programa drugega učitelja v prvem razredu Osnovne šole Lucijana Bratkoviča Bratuša Renče za šolsko leto 2026/2027 v skupnem deležu 1,35 delovnega mesta, in sicer:

· 0,45 delovnega mesta za oddelek 1. A razreda v Renčah,
· 0,45 delovnega mesta za oddelek 1. B razreda v Renčah,
· 0,45 delovnega mesta za kombinirani oddelek 1. E in 2. E razreda na Podružnični osnovni šoli Bukovica.

2.
Občina Renče-Vogrsko soglaša s financiranjem varstva vozačev za učence Osnovne šole Lucijana Bratkoviča Bratuša Renče v obsegu 2,5 ure dnevno, po urni postavki 18,63 EUR bruto na uro, za šolsko leto 2026/2027.

3.
Sredstva za izvajanje nadstandardnega programa iz 1. in 2. člena tega sklepa se zagotovijo v proračunu Občine Renče-Vogrsko za leti 2026 in 2027.

4. 
Ta sklep prične veljati naslednji dan po objavi v Uradnih objavah v Občinskem glasilu Občine Renče-Vogrsko, uporabljati  pa se začne 1. 9. 2026.


Številka: 
Bukovica,                                                                                                          
 						Župan
                                                                                                                  Občine Renče-Vogrsko
        Tarik Žigon
												






